మదురై: జల్లికట్టు పోటీలను ప్రభుత్వం తరఫున ఆదివారం ప్రారంభించాలనుకున్న తమిళనాడు ముఖ్యమంత్రి పన్నీర్ సెల్వంకు నిరాశే ఎదురైంది. ప్రభుత్వం తరఫున పోటీలను ప్రారంభించడం ద్వారా తమిళ యువత ఆగ్రహం చల్లార్చాలని అనుకున్న ముఖ్యమంత్రి పన్నీర్ సెల్వంను మదురైలో ఆందోళనకారులు అడ్డుకున్నారు. అలంగనల్లూరులో జల్లికట్టును ప్రారంభించేందుకు అక్కడకు చేరుకున్న ఆయనను గ్రామంలోకి అడుగుపెట్టనీయకుండా అడ్డుకున్నారు. తాత్కాలిక ఆర్డినెన్స్ తేవడం కాకుండా శాశ్వత పరిష్కారం కావాలంటూ వారు డిమాండ్ చేశారు. దీంతో తన కార్యక్రమం మార్చుకుని దిండిగల్లో జల్లికట్టు ప్రారంభించాలని పన్నీర్ సెల్వం భావించారు. అక్కడ సైతం ఇదే  పరిస్థితి కనిపించడంతో ఆయన చెన్నైకి తిరుగు ప్రయాణమయ్యారు. ఈ సందర్భంగా ఆయన మాట్లాడుతూ, జల్లికట్టుపై శాశ్వత చట్టాన్ని తీసుకువస్తామని, అసెంబ్లీలో ప్రవేశపెట్టి దానికి ఆమోదం లభించేలా చూస్తామని భరోసా ఇచ్చారు. ప్రజలు ఆందోళన విరమించాలని విజ్ఞప్తి చేసారు. కాగా, కొన్ని ప్రాంతాల్లో జల్లికట్టు పోటీలు ప్రారంభం కాగా, శాశ్వత పరిష్కారం కోరుతున్న ప్రజలు మరికొన్ని చోట్ల జల్లికట్టును అనుమతించడం లేదు. కొన్ని చోట్ల మంత్రులు జల్లికట్టు క్రీడను ప్రారంభిస్తున్నట్టు కూడా వార్తలు వస్తున్నాయి. మరోవైపు, జల్లికట్టుకు శాశ్వత పరిష్కారం కావాలన్న డిమాండ్తో మెరీనా బీచ్, తిరుచిరాపల్లి కంబెన్డ్ కోర్ట్ రోడ్డు, మధురై తముక్కమ్ గ్రౌండ్, అలంగనల్లూర్లో జరుగుతున్న ఆందోళనలు కొనసాగుతున్నాయి.
madurai: jallikattu potiilanu prabhutvam tarafuna aadivaaram praarambhinchaalanukunna tamilanadu mukhyamantri pannir selvanku nirashe eduraindi. prabhutvam tarafuna potiilanu praarambhinchadam dwara tamila yuvata aagraham challaarchaalani anukunna mukhyamantri pannir selvamnu madurailo aandolanakaarulu addukunnaru. alanganallurulo jallikattunu praarambhinchenduku akkadaku cherukunna aayananu graamamloki adugupettaneeyakundaa addukunnaru. taatkaalika ardinence tevadam kakunda saashwata parishkaaram kaavaalantuu vaaru demand chesaru. deentho tana kaaryakramam maarchukuni dindigallo jallikattu praarambhinchaalani pannir selvam bhaavinchaaru. akkada saitam ide  paristhiti kanipinchadamtho aayana chennaiki tirugu prayaanamayyaaru. ee sandarbhamgaa aayana maatlaadutuu, jallikattupai saashwata chattaanni teesukuvastaamani, assembleelo pravesapetti daaniki aamodam labhinchela chustamani bharosa icharu. prajalu aandolana viraminchaalani vignapti chesaru. kaga, konni praantaallo jallikattu poteelu praarambham kaga, saashwata parishkaaram korutunna prajalu marikonni chotla jallikattunu anumatinchadam ledu. konni chotla mantrulu jallikattu kreedanu praarambhistunnattu kuudaa vaartalu vastunnaayi. marovaipu, jallikattuku saashwata parishkaaram kaavaalanna demandtho merina beach, tiruchirapalli combend court roddu, madhurai tamukkam ground, alanganallurlo jarugutunna aandolanalu konasaagutunnaayi.